32006R1977
L 368/87
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1977/2006 НА КОМИСИЯТА
от 21 декември 2006 година
за изменение на Регламент (ЕО) № 1201/2006 за установяване на коефициентите за претегляне, които да се използват за изчисляване на пазарната цена в Общността за кланични трупове на свине за 2006-2007 пазарна година, поради присъединяването на България и Румъния
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за присъединяване на България и Румъния, и по-специално член 4, параграф 3 от него,
като взе предвид Акта за присъединяване на България и Румъния, и по-специално член 56 от него,
като има предвид, че:
(1)
Пазарната цена в Общността за кланични трупове от свине, както е посочена в член 4, параграф 2 от Регламент (ЕИО) № 2759/75, трябва да бъде установена посредством претегляне на цените, отчетени във всяка държава-членка чрез коефициенти, които изразяват относителния размер на популацията от свине във всяка държава-членка.
(2)
С оглед на присъединяването на България и Румъния към Европейския съюз тези коефициенти следва да бъдат коригирани, за да се вземат предвид данните от новите държави-членки.
(3)
Регламент (ЕО) № 1201/2006 на Комисията (1) следва да бъде изменен.
(4)
Мерките, предвидени в настоящия регламент, са в съответствие със становището на Управителния комитет по свинското месо,
ПРИЕ НАСТОЯЩИЯ РЕГЛАМЕНТ:
Член 1
Приложението към Регламент (ЕО) № 1201/2006 се заменя с приложението към настоящия регламент.
Член 2
Настоящият регламент влиза в сила, при условие че Договорът за присъединяване на България и Румъния влезе в сила и на датата, на която последният влезе в сила.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 21 декември 2006 година.